CELEX: 32020R1569
Language: hr
Date: 2020-07-23 00:00:00
Title: Delegirana uredba Komisije (EU) 2020/1569 оd 23. srpnja 2020. o izmjeni Priloga I. Uredbi (EU) br. 692/2011 Europskog parlamenta i Vijeća u pogledu klasifikacije država boravišta gostiju u turističkim smještajnim objektima u kontekstu povlačenja Ujedinjene Kraljevine iz Unije (Tekst značajan za EGP)

29.10.2020   
               
               
                  HR
               
               
                  Službeni list Europske unije
               
               
                  L 359/1
               
            
         DELEGIRANA UREDBA KOMISIJE (EU) 2020/1569
         оd 23. srpnja 2020.
         o izmjeni Priloga I. Uredbi (EU) br. 692/2011 Europskog parlamenta i Vijeća u pogledu klasifikacije država boravišta gostiju u turističkim smještajnim objektima u kontekstu povlačenja Ujedinjene Kraljevine iz Unije
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 692/2011 Europskog parlamenta i Vijeća od 6. srpnja 2011. o europskim statistikama o turizmu (1), a posebno njezin članak 3. stavak 2.,
         budući da:
         
                     (1)
                  
                  
                     Dana 1. veljače 2020. Ujedinjena Kraljevina povukla se iz Europske unije.
                  
               
                     (2)
                  
                  
                     U skladu s Uredbom (EU) br. 692/2011 Europskog parlamenta i Vijeća države članice Komisiji (Eurostatu) dostavljaju podatke o kapacitetu i popunjenosti turističkih smještajnih objekata u skladu s Prilogom I. Uredbi (EU) br. 692/2011. Tim se Prilogom, među ostalim, utvrđuju potrebne kategorije država i zemljopisnih područja boravišta gostiju u turističkim smještajnim objektima.
                  
               
                     (3)
                  
                  
                     U Uredbi (EU) br. 692/2011 implicitno se upućuje na Ujedinjenu Kraljevinu u kategoriji „Europska unija (Unija); izvješće se podnosi posebno: svaka država članica” u klasifikaciji koja se primjenjuje za odjeljak 2. Priloga I., kako je navedeno u odjeljku 3. Priloga I.
                  
               
                     (4)
                  
                  
                     Nakon povlačenja Ujedinjene Kraljevine iz Unije Ujedinjena Kraljevina više nije dio te kategorije. Države članice stoga više nisu obvezne zasebno dostavljati podatke o Ujedinjenoj Kraljevini na temelju Uredbe (EU) br. 692/2011.
                  
               
                     (5)
                  
                  
                     Turistički sektor Unije ima važno mjesto u gospodarstvima svih država članica jer u turističkim djelatnostima postoje brojne mogućnosti za zapošljavanje. Europske statistike o turizmu ključne su za procjenu konkurentnosti te industrijske grane te obujma turizma i turističkih tokova.
                  
               
                     (6)
                  
                  
                     Uzimajući u obzir važnost Ujedinjene Kraljevine kao emitivnog turističkog tržišta za Uniju, ključno je osigurati da države članice nastave dostavljati podatke o Ujedinjenoj Kraljevini nakon njezina povlačenja iz Unije.
                  
               
                     (7)
                  
                  
                     Budući da je Ujedinjena Kraljevina postala treća zemlja, potrebno je na odgovarajući način izmijeniti njezin položaj u klasifikaciji država i zemljopisnih područja boravišta gostiju u turističkim smještajnim objektima.
                  
               
                     (8)
                  
                  
                     Odjeljak 3. „E. Države i zemljopisna područja” Priloga I. Uredbi (EU) br. 692/2011 trebalo bi stoga izmijeniti kako bi se Ujedinjena Kraljevina dodala kao zasebna država boravišta gostiju u turističkim smještajnim objektima. Takvim se ažuriranjem Ujedinjena Kraljevina premješta samo iz jedne kategorije u drugu, čime se ne utječe na teret izvješćivanja niti se mijenja primjenjivi temeljni idejni okvir.
                  
               
                     (9)
                  
                  
                     Ne preporučuje se da se država ili zemljopisno područje premješta iz jedne kategorije u drugu u određenoj referentnoj godini. Poželjno je da se izmijenjena klasifikacija primjenjuje za cijelu referentnu godinu 2020. i nadalje,
                  
               DONIJELA JE OVU UREDBU:
         
            Članak 1.
            Prilog I. Uredbi (EU) br. 692/2011 mijenja se kako slijedi:
            U odjeljku 3. točka „E. Države i zemljopisna područja” mijenja se kako slijedi:
            
                        (1)
                     
                     
                        treća alineja zamjenjuje se kako slijedi:
                        
                                    „–
                                 
                                 
                                    druge europske države (osim Unije EU-a ili EFTA-e; bez Ujedinjene Kraljevine, Rusije, Turske, Ukrajine),”;
                                 
                              
                  
                        (2)
                     
                     
                        ispred alineje „– Rusija,” umeće se sljedeća alineja:
                        
                                    „–
                                 
                                 
                                    Ujedinjena Kraljevina,”.
                                 
                              
                  
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije, a primjenjuje se od referentne godine 2020.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. srpnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 192, 22.7.2011., str. 17.